การถามคำถาม การเป็นนักสื่อสารที่ดี การส่งข้อความที่น่าสนใจ
คำถามปลายเปิดคือคำถามที่ต้องการคำตอบนอกเหนือจาก "ใช่" หรือ "ไม่" ส่งข้อความหาอีกฝ่ายหนึ่งด้วยคำถามปลายเปิดและสร้างบทสนทนาจากคำตอบของพวกเขา ยกตัวอย่างเช่น คุณอาจจะถามอีกฝ่ายหนึ่งว่า "วันหยุดในฝันของคุณเป็นแบบไหน" หรือ "คุณชอบทำอะไรสนุกๆ บ้างหรอ" คุณสามารถถามอะไรก็ได้ไม่ว่าจะเป็น ภาพยนตร์เรื่องโปรด ร้านอาหารร้านโปรด งาน สัตว์เลี้ยง ฯลฯ อย่าปล่อยให้บทสนทนาจบลงหลังจากที่พวกเขาตอบ แต่ให้คำตอบของพวกเขาเป็นจุดเริ่มต้นของการแชทที่เหลือ ยกตัวอย่างเช่น คุณสามารถส่งข้อความถึงพวกเขาว่า "เล่าให้ฉันฟังเกี่ยวกับงานใหม่ของคุณหน่อยสิ คุณชอบหรือเปล่า" หรือ "เล่าเรื่องที่คุณไปเที่ยวฮาวายให้ฟังต่ออีกหน่อยสิ ฉันว่ามันน่าทึ่งมาก" แทนที่จะพูดคุยไปเรื่อยๆ ให้ลองขอให้อีกฝ่ายอธิบายเพิ่มเติมหรือถามพวกเขาว่าทำไมถึงรู้สึกแบบนั้น การถามคำถามจะแสดงว่าคุณกำลังทำความเข้าใจกับเรื่องที่อีกฝ่ายหนึ่งพูดและกำลังพยายามยามมีส่วนร่วมกับพวกเขา ยกตัวอย่างเช่น ถ้าอีกฝ่ายหนึ่งบอกว่าพวกเขารู้สึกแย่ที่จะไปทำงานพรุ่งนี้ คุณก็อาจจะถามพวกเขาว่า "ทำไมคุณไม่อยากไปล่ะ คุณไม่ชอบงานของคุณหรอ" ถ้าคนที่คุณแชทด้วยกำลังบ่นเกี่ยวกับสิ่งที่กวนใจพวกเขาหรือคุยเกี่ยวกับว่าพวกเขาเครียดแค่ไหน ก็ให้เสนอตัวว่าจะช่วยพวกเขา ถ้าอีกฝ่ายหนึ่งรู้สึกว่าคุณใส่ใจจะทำให้พวกเขาสนใจที่จะสนทนาต่อไป ยกตัวอย่างเช่น ถ้าอีกฝ่ายหนึ่งกำลังบอกคุณเรื่องที่พวกเขาทะเลาะกับครอบครัว คุณก็อาจจะตอบอะไรอย่างเช่น "แย่จัง ฉันเสียใจด้วยนะ มีอะไรที่ฉันพอจะช่วยได้ไหม" ปล่อยให้อีกฝ่ายพูดเกี่ยวกับตัวเองด้วย คนชอบคุยเกี่ยวกับตัวเองทั้งนั้น และคุณอาจผลักไสให้อีกฝ่ายหมดความสนใจในบทสนทนาถ้าคุณหันมาสนใจแต่ตัวเอง ยกตัวอย่างเช่น ถ้าอีกฝ่ายหนึ่งส่งข้อความถึงคุณว่าพวกเขามีวันที่แย่ แทนที่จะตอบว่า "ฉันก็เหมือนกัน ฉันพลาดรถเมล์แล้วก็ไปทำงานสายสุดๆ เลย" แต่คุณอาจจะส่งข้อความกลับไปว่า "ฉันเสียใจด้วยนะ นั่นเป็นสิ่งที่แย่ที่สุดเลย คุณอยากคุยเกี่ยวกับเรื่องนี้ไหม ถ้ามันทำให้คุณรู้สึกดีขึ้น ฉันก็มีวันที่แย่เหมือนกัน" ถ้าคุณเอ่ยถึงหัวข้อหนึ่งขึ้นมาผ่านทางข้อความและดูเหมือนว่าอีกฝ่ายหนึ่งไม่สนใจที่จะพูดคุยเรื่องนี้ ให้เปลี่ยนไปคุยเรื่องอื่นๆ แทน การพยายามบังคับให้บทสนทนาดำเนินไปในทิศทางหนึ่งอาจจะทำให้อีกฝ่ายเลิกล้มและหยุดตอบ การไม่ตอบอย่างทันท่วงทีอาจจะทำให้บทสนทนาล่ม คุณไม่จำเป็นต้องตอบกลับทันทีทันใด แต่พยายามใช้เวลาตอบกลับให้น้อยกว่า 15 นาที ถ้าคุณกำลังทำอะไรอยู่และใช้เวลานานกว่าจะตอบกลับได้ ก็ให้ขอโทษและบอกให้คนนั้นรู้เพื่อที่พวกเขาจะได้ไม่คิดว่าคุณไม่สนใจพวกเขา การรวมหัวข้อโปรดไว้ในบทสนทนาจะช่วยให้บทสนทนาดำเนินต่อไปได้ง่ายขึ้นเพราะคุณจะมีเรื่องให้พูดมากมาย คุณสามารถนึกรายการหัวข้อที่คุณชอบไว้ในหัวเพื่อไม่ให้หมดเรื่องพูดก็ได้ ยกตัวอย่างเช่น คุณอาจจะส่งข้อความถึงพวกเขาประมาณว่า "ตอนนี้ฉันกำลังดูหนังเก่าของอัลเฟรด ฮิตช์ค็อก (Alfred Hitchcock) อยู่ ฉันชอบหนังสยองขวัญคลาสสิก" หรือ "ฉันรอซูเปอร์โบวล์สุดสัปดาห์หน้าไม่ไหวแล้ว ฟุตบอลคือชีวิตของฉันเลย" ใช้เรื่องตลกเพื่อทำให้บทสนทนาสนุกสนานขึ้นและทำให้อีกฝ่ายหนึ่งรู้สึกสบายใจในการแชทกับคุณ เพียงให้แน่ใจว่าคุณรู้จักคนที่คุณแชทด้วย อย่าส่งเรื่องตลกที่หยาบคายให้กับคนที่คุณเพิ่งรู้จัก (เว้นแต่พวกเขาจะบอกคุณว่าชอบเรื่องแบบนั้น) พยายามทำให้เรื่องตลกของคุณเบาและสนุก ถ้าคุณนึกเรื่องตลกที่จะส่งไม่ออก ให้ส่งมีมหรือ GIF ตลกๆ ให้พวกเขาแทน ถ้าพวกเขาโพสต์บทความตลกๆ ที่คุณชอบบนเฟซบุ๊กก็ให้พูดถึงสิ่งนั้น ถ้าพวกเขาแชร์รูปอาหารที่ร้านอาหาร ก็ให้ถามว่าพวกเขาไปกินที่ไหนมา แต่ให้แน่ใจว่าอีกฝ่ายหนึ่งรู้ว่าคุณเป็นเพื่อนกับเขาในโซเชียลมีเดียก่อนที่จะพูดถึงสิ่งที่พวกเขาแชร์ เพราะคุณคงไม่อยากดูเหมือนคนที่ก้าวก่ายหรือน่าขนลุก ลองส่งอะไรที่เพิ่งเกิดขึ้นและน่าสนใจ ถ้าคุณเพิ่งไปปีนเขาและถ่ายรูปสวยๆ ที่ยอดเขามา ก็ให้ส่งรูปถ่ายสองสามภาพไปให้อีกฝ่ายหนึ่งดู ถ้าคุณมีวิดีโอที่สุนัขของคุณทำอะไรขำๆ ก็ลองส่งไปให้พวกเขา ใช้รูปถ่ายหรือวิดีโอเป็นวิธีเริ่มบทสนทนา ให้แน่ใจว่าคุณกล่าวถึงบริบทด้วยเพื่อให้พวกเขาเข้าใจสิ่งที่คุณกำลังส่ง ยกตัวอย่างเช่น ถ้าคุณส่งรูปถ่ายของรูปที่คุณเพิ่งวาดเสร็จให้พวกเขา ส่งข้อความไปพร้อมกับรูปถ่ายประมาณว่า "ฉันเพิ่งวาดภาพสีน้ำนี้เสร็จ ฉันใช้เวลาวาดมา 3 อาทิตย์แน่ะ คุณคิดว่าอย่างไรบ้าง"
ถามคำถามปลายเปิด. ขอให้อีกฝ่ายหนึ่งบอกคุณเกี่ยวกับบางเรื่อง. ถามคำถามเมื่ออีกฝ่ายหนึ่งเล่าเรื่องต่างๆ เกี่ยวกับตัวเอง. ถามอีกฝ่ายว่าพวกเขาต้องการความช่วยเหลือจากคุณหรือไม่. หลีกเลี่ยงการควบคุมบทสนทนา. อย่าผลักดันให้ใครคุยเรื่องที่พวกเขาไม่สนใจ. ตอบกลับข้อความของอีกฝ่ายหนึ่งในระยะเวลาที่เหมาะสม. ส่งข้อความถึงอีกฝ่ายหนึ่งเกี่ยวกับหัวข้อที่คุณชื่นชอบ. ส่งเรื่องตลกให้กับอีกฝ่ายหนึ่ง. คุยกับอีกฝ่ายหนึ่งเกี่ยวกับสิ่งที่พวกเขาแชร์บนโซเชียลมีเดีย. ส่งรูปภาพหรือวิดีโอให้อีกฝ่ายหนึ่งดู.
https://www.wikihow.com/Keep-a-Text-Conversation-Going https://www.wikihow.com/Keep-a-Text-Conversation-Going https://www.wikihow.com/Keep-a-Text-Conversation-Going
Asking Questions Being a Good Communicator Sending Interesting Texts